Jalan Puncak Alam

Jalan Puncak Alam merupakan sebuah filem seram Malaysia 2015 arahan Dharma Aizat terbitan Mangkin Prestij. Filem ini ditayangkan pada 7 Mei 2015.

Sinopsis
Mengisahkan tentang dua pelajar Universiti Teknologi MARA (UiTM), Hanif (Niezam Zaidi) dan Azizi (Azwan Kombos) yang mengalami pengalaman pelik dan menyeramkan ketika melalui jalan Puncak Alam. Bermula dengan Azizi yang ketika itu sedang dalam perjalanan pulang ke rumahnya dengan menaiki sebuah motor. Tanpa diduga, motosikal nya telah rosak di kawasan hutan di Jalan Puncak Alam. Apabila diperiksa di dapati motosikalnya kehabisan minyak walaupun baru di isi. Azizi meminta pertolongan Haniff

Ketika Haniff dalam perjalanan menuju ke tempat Azizi, dia turut mengalami peristiwa yang tidak pernah di laluinya sebelum ini. Lebih mencemaskan apabila Azizi turut berdepan dengan makhluk yang pelik ketika di berada di jalan tersebut, Sepanjang laluan di Jalan Puncak Alam bukan sahaja gelap malah turut mengundang satu perasaan yang tidak dapat di gambarkan.

Apabila mereka berdua berjumpa, semuanya hampir selesai namun pertemuan Azizi dengan seorang pengail ikan telah membongkarkan satu perkara yang tidak diterima akal…. apakah perkara tersebut?

Pelakon
 Azwan Kombos sebagai Azizi
 Shah Rempit sebagai Shah
 Epy Kodiang sebagai Epy
 Niezam Zaidi sebagai Haniff

Penerbitan
Jalan Puncak Alam diarahkan oleh Dharma Aizat dan diterbitkan oleh Jane Teo untuk Mangkin Prestij. Ia merupakan filem kedua arahannya selepas Ia Wujud (2014).

Penggambaran dijalankan pada 2014, selepas Hari Raya Aidilfitri dan mengambil masa seminggu untuk disiapkan. Hampir 96 peratus babak melibatkan kawasan Puncak Alam.

Keluaran dan sambutan
Jalan Puncak Alam dikeluarkan pada 7 Mei 2015 dan dikelaskan sebagai PG13 dengan bimbingan ibu bapa dan penjaga untuk kanak-kanak bawah umur 13 tahun.

Filem ini merupakan satu kegagalan komersial dan menerima ulasan negatif dari pengkritik filem. Rozaimi Zubaidi dari mStar Online menulis bahawa filem ini menampilkan plot yang mengelirukan, berkata: "…Jalan Puncak Alam ini  mempunyai penyusunan plot yang mengelirukan dan kadangkala filem ini juga mempunyai pengulangan yang tidak wajar dilakukan kerana ia boleh menyebabkan penonton berasa bosan."

Rujukan

Pautan luar
 

Filem 2015
Filem seram Malaysia
Jalan Puncak Alam
Jalan Puncak Alam
Jalan Puncak Alam